VS00007430
Datum: 2010-10-14T02:00:00.000+02:00
datum_sodbe_i_stopnje: 2015-09-17T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti - pripor - zapor
skupina: poseg v druge pravice osebnosti
fischer: ni določljiva
odskodnina: 3.980 EUR
opombe: II Ips 45/2017 Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

## Škodni dogodek

Neprimerne razmere v priporu in med prestajanjem kazni zapora.

## Kršitev drugih pravic osebnosti

3.980 EUR Kršitev osebnostnih pravic:

Duševne bolečine zaradi neustreznih razmer v priporu in zaporu v Zavodu za prestajanje kazni zapora Ljubljana, za skupno 376 dni.

V času prestajanja pripora je BIL:

    21 dni v prostoru kvadrature 16,06 m2; sobo si je delil s 4. oz. 5. osebami

    347 dni v prostoru kvadrature 15,94 m2; sobo si je delil s 5. oz. 6. osebami

    2 dni v prostoru kvadrature 6,78 m2; sobo si je delil z 2. osebama

    7 dni v prostoru kvadrature 15,94 m2; sobo si je delil s 5. oz. 6. osebami.

Sobe niso imele urejenega prezračevanja; to je bilo urejeno le v ločenem prostoru WC-ja, vendar ventilacija tam ni delovala. Pozimi je bil zaradi slabega prezračevanja zrak slab. Sobo so zračili 1 uro na dan, okna niso imela rolet, ki bi poleti ublažile vročino (tudi nad 30 stopinj); priporniki so lahko uporabljali ventilatorje.

Mučila ga je huda nespečnost, bil je utrujen, razdražljiv, depresiven, obiskal je večkrat psihiatra in jemal antidepresive. Prišlo je tudi do fizičnega obračunavanja v sobi, dokler niso konflikne osebe odstranili.

Omogočen je bil sprehod na prostem vsak dan 3 ure, z možnostjo telefoniranja 10 min vsak dan.

Zavod je omogočal obisk raznih dejavnosti - imajo vrt, na voljo je kitara, športne aktivnosti kot je tenis, košarka, nogomet, badminton, balinaje, fitnes, šah, sodelovanje v vzgojnih skupinah, uporaba knjižnice, sodelovanju pri ustvarjanju glasila, duhovna oskrba; organizirajo se razstave, plesne delavnice, ustvarjalne delavnice, športni turnirji. Oškodovanec se ničesar od tega ni udeleževal zaradi bolečin v križu in nepokritosti dvorišča.

---

Ustava Republike Slovenije (1991) - URS člen 21